# **Pouk na daljavo**

**Gum 5.r.**

**Datum: 7.4.2020**

**Učiteljica:** **lidia.wolf@oskoroskabela.si**

**Pozdravljeni, dragi petošolci,**

Upam, da ste pretekle naloge opravili z veseljem in natančno po navodilih .

Danes naloga ne bo tako obširna ,saj se srečamo še enkrat v tem tednu. ☺

**Današnja tema: Izdelava ljudskega glasbila - brenkala**

Glasbila, podobna brenkalom, so stara več kot 5000 let.Domnevno so jih v Španijo prinesli Arabci v poznem 14. stoletju.

Pri vseh brenkalih so zvočila napete strune, na katere brenkamo. Vsa brenkala imajo poleg strun tudi resonančni trup, ki zvok okrepi.

**IZDELAJMO SVOJE BRENKALO**

**

**POTREBUJEŠ**:

4 RAZLIČNO ŠIROKE ELASTIKE

PRAZNO ŠKATLJICO ZA PAPIRNATE ROBČKE( ali kakšno drugo, lahko

je tudi lesena ali plastična, le da ima na sredini luknjico-zvočnico)

2 SVINČNIKA ALI 2 PALČKI

**NAJPREJ NAREDI PREIZKUS ZVOČNOSTI ELASTIKE**:

*ELASTIKO, RAZPETO MED PALCEM IN KAZALCEM, RAZTEGUJ IN KRČI. OBENEM S PRSTOM DRUGE ROKE TRZAJ PO NJEJ. Če se sliši dobro, je elastika odlična za struno.*

**NAVODILO ZA IZDELAVO TVOJEGA** **BRENKALA:**

*4 ELASTIKE NAPNI OKOLI PRAZNE ŠKATLJICE. NAPNI JIH OD NAJTANJŠE DO NAJDEBELEJŠE ČEZ ODPRTINO ŠKATLJICE. SVINČNIKA POTISNI POD GUMICE, VSAKEGA BLIZU ROBA ODPRTINE. TRZAJ PO ELASTIKAH. KAJ UGOTOVIŠ? ☺*

**POSLUŠAJ POSNETEK SKLADBE IN ZRAVEN ZAIGRAJ NA SVOJE BRENKALO**

**Obvezno ob igranju upoštevaj dinamiko (forte, piano), saj znaš ☺**

<https://youtu.be/oiFHt_ITVaM>

Dobro, ane!?

**IMENITNO JE TUDI ZAPETI Kekčevo pesem IN ZRAVEN ZABRENKATI!**

POSKUSI!

VELIKO UŽITKA OB USTVARJANJU!

**Svojega brenkala nikar ne izgubi, saj bomo z njim brenkali tudi ko se vrnemo v šolo.**

**Kmalu se spet oglasim, do takrat pa vesel glasbeni pozdrav,**

**Učiteljica Lidia**

**PS: instrument lahko tudi slikaš in mi fotko pošlješ na moj elektronski naslov, ki je napisan na prvem listu v zgornjem levem kotu.**

**Se veselim tvoje pošte ☺**